tomron87/hebrew-wikipedia-sentences-corpus huggingface dataset:
בסופו של דבר הוא החליט להישאר בוולים, והחל את אימוניו להיות איידול בלהקה.
הוא הודה שהוא היה קצת מאוכזב שכן הוא רצה להיות זמר סולו ולא בלהקה.
אך למרות זאת עבד קשה כדי לתרגל ריקוד במקום.
לפני הופעת הבכורה עם אינפיניט, וו-יון היה דוגמן עבור קניון לצד ג'ון- היונג מהלהקה Beast ו- ג'י-היון מהלהקה T-ara.
הוא התחרה בתחרות השישית של Hello Star כשהוא מבצע את השיר "U Go Girl" של Lee Hyori.
באחת מההופעות הראשונות שלו בשידור חי, הוא כיכב בתפקיד הראשי בקליפ ווידאו של KooPD ב-2007. מאוחר יותר ב-2009, הוא הופיע בתוכנית Girl Punch של ערוץ Mnet וביצע את השיר "Words That Are Hard To Say" של Lee Seung-gi.
וו-יון ידוע מאוד בזכות האהבה שהוא מרעיף על המעריצים שלו.
במהלך המסע העולמי של הלהקה בשנת 2013 אהבתו למעריצים התבטאה בקנייה של טבעות כסף ופרחים בסך 3 מיליון וון.
וו-יון עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כמנהיג וזמר ראשי של הלהקה.
תת להקה חדשה שהוקמה בשנת 2014 העונה לשם טוהארט, זהו בעצם פרויקט משותף של שתי חברות התקליטים וולים אנטרטיינמנט ו-S.M Entertainment.
חברי הלהקה מורכבים מ- וו-יון חבר הלהקה אינפיניט, ומ-קי חבר הלהקה שייני.
ב -20 בפברואר פורסם סרטון הקדמה בערוץ היוטיוב הרשמי של S.M אנטרטיינמנט ובו רואים את שני הבנים.
ב-10 במרץ 2014 יצא לאור אלבום המיני שלהם ששמו Delicious וזה גם שמו של שיר הנושא שלו.
בספטמבר 2011 וו-יון הצטרף כחבר קבוע בתוכנית "Immortal Song 2".
הופעתו הראשונה בתוכנית שודרה ב-1 באוקטובר.
ב-1 בנובמבר, נודע כי וו-יון יעזוב את התוכנית בשל הופעות הקידום של הלהקה ביפן.
הפרק האחרון שבו הוא מופיע שודר ב-5 בנובמבר.
בדצמבר 2012, וו-יון נבחר לקחת חלק בפרויקט הקבוצתי של מופע סוף השנה של ערוץ SBS.
הוא נבחר להיות בקבוצה, Dramtic Blue, לצד חברים נוספים כמו יוסוב מBeast, ג'וקוון מ 2AM, ג'י.או מMBLAQ וניל מטין טופ.
תחת הכותרת "הצבע של קיי-פופ", הקבוצה הוציאה לאור וביצעה בהופעה חיה בטקס את השיר "Tearfully Beautiful" שהופק על ידי Sweetune.
בתחילת 2013 הוא לקח חלק בפרויקט דואט, תחת השם Re;code, שהוא ביצע עם הזמרת פופ האינדית, לוסיה, כשהם עושים גרסה חדשה לשיר "Cactus" של Epitone Project.
שיר הפסקול שלו, "When Love Comes" עבור הדרמה "Modern Farmer" יצא לאור באופן דיגיטלי ב-24 באוקטובר 2014.
הוא ביצע את הופעת הבכורה שלו כשחקן במחזמר, יחד עם סונג-קיו במחזמר "גוואנגהוואם הסונטה" בתפקיד ג'יונג, שהוא הבן של הדמות הנשית הראשית במחזה.
המחזה הוצג מה -3 בינואר ועד 11 במרץ 2012. הוא שיחק באותו תפקיד במחזמר שהועלה ביפן מ-4 בינואר עד 6 בינואר ב-2013.
רונאלדו אפרסידו רודריגז (בפורטוגזית: Ronaldo Aparecido Rodrigues, נולד ב-10 בספטמבר 1982 בלונדרינה שבברזיל), הידוע בתור נאלדו, הוא כדורגלן עבר ברזילאי ששיחק בעמדת הבלם.
נאלדו גדל במועדון הברזילאי פדרברנקה, ובשנת 2002 עלה לקבוצה הבוגרת של המועדון.
בשנת 2004 עבר לשחק במועדון הברזילאי ז'ובנטודה לעונה אחת, שם שיחק כבלם לצידו של טיאגו סילבה, והבקיע שמונה שערים ב-36 שערים, ולבד מהיותו בלם מחונן היווה גם נכס התקפי.
בקיץ 2005 חתם נאלדו בוורדר ברמן תמורת סכום של שלושה מיליון אירו, במטרה להחליף את הבלם הוותיק ולריאן איסמאל שעזב לבאיירן מינכן.
בעונתו הראשונה בקבוצה, 2005/2005, נאלדו החמיץ שני משחקי ליגה בלבד, והשתתף עם הקבוצה בליגת האלופות.
בתום העונה סיים עם ורדר ברמן במקום השני.
בעונת 2006/2007 הבקיע נאלדו שלושער בניצחון 6:2 על איינטרכט פרנקפורט.
באותה עונה נאלדו הגיע עם ברמן לחצי גמר גביע אופ"א, שם הודחה הקבוצה על ידי אספניול.
גם בעונה זו, נאלדו החמיץ רק שני משחקי ליגה, והופיע בכל המשחקים במסגרת האירופית, וכן גם בעונת 2007/2008.
בעונת 2008/2009 נאלדו הבקיע שער בניצחון היוקרתי של ורדר ברמן 5:2 על באיירן מינכן באליאנץ ארנה.
כאשר הקבוצות נפגשו שוב בסיבוב השני, ספג נאלדו כרטיס אדום ישיר, במשחק שהסתיים בתוצאה 0:0. באותה העונה, הגיע נאלדו עם ורדר ברמן לגמר גביע אופ"א, שם הפסידה הקבוצה 2:1 לשחטאר דונצק.
נאלדו הבקיע את שער השוויון הזמני לורדר ברמן, שהפסידה בהארכה.
באותה עונה זכה נאלדו עם ברמן בגביע הגרמני לאחר ששיחק 90 דקות בניצחון 1:0 בגמר על באייר לברקוזן.
בעונת 2009/2010 נאלדו הבקיע מספר שערים חשובים במסגרת הליגה האירופית, אך הקבוצה נעצרה ברבע הגמר והודחה מול ולנסיה.
באותה עונה, הגיעו נאלדו וברמן שוב לגמר הגביע, והפסידו 4:0 לבאיירן מינכן.
את עונת 2010/2011 החמיץ נאלדו לחלוטין, מאחר שנפצע בברכו לאחר תיקול עם שחקן וולפסבורג, גראפיטה.
פציעה זו התרחשה כבר באפריל 2010, ונאלדו הצליח לסיים את עונת 2009/2010 בעזרת משככי כאבים, אך נאלץ להחמיץ את העונה הבאה כולה.
לאחר בירורים רפואיים רבים, התברר כי מדובר בפגיעת סחוס, והניתוח ייאלץ להשבית את נאלדו לתקופה של תשעה חודשים לכל הפחות.
בספטמבר 2011 ערך נאלדו את הבכורה המחודשת בבונדסליגה לאחר היעדרות של 15 חודשים מהמגרשים.
בחלון ההעברות של עונת 2011/2012 התעניינו בנאלדו מספר קבוצות בברזיל, אך הוא שוכנע להישאר על ידי מאמנו תומאס שאף.
ביולי 2012 עזב נאלדו את ורדר ברמן לאחר שבע שנים, בהן הבקיע 22 שערי ליגה ב-173 הופעות, וחתם בוולפסבורג תמורת ארבעה מיליון אירו.
בנובמבר 2012 הבקיע את שערו הראשון בקבוצה, בניצחון 3:1 על הופנהיים.
במאי 2014 האריך נאלדו את חוזהו בוולפסבורג בשנתיים נוספות.
בעונת 2014/2015 היה נאלדו שותף לעונה מוצלחת של וולפסבורג, אותה סיימה וולפסבורג במקום השני בבונדסליגה, וזכתה בגביע הגרמני לאחר ניצחון 3:1 בגמר על בורוסיה דורטמונד.
נאלדו שיחק 90 דקות בגמר זה.
בהמשך, נאלדו זכה עם וולפסבורג בסופר קאפ הגרמני, לאחר ניצחון בפנדלים על באיירן מינכן.
בעונת 2015/2016 הגיע נאלדו עם וולפסבורג לרבע גמר ליגת האלופות, ואף הצטיין בניצחון 2:0 על ריאל מדריד, שלא הספיק מאחר שריאל מדריד ניצחה 3:0 במשחק הגומלין.
ב-15 במאי 2016 חתם נאלדו לשנתיים בשאלקה 04 הגרמנית.
בעונתו הראשונה בקבוצה בליגה ערך 19 הופעתו וכבש שער אחד נגד באיירן מינכן.
בעונתו השנייה כבש 4 שערים ב-34 הופעתו ליגה וסיים במקום השלישי בכדורגלן השנה בגרמניה.
ב-3 בינואר 2019 חתם נאלדו לעונה וחצי במונקו הצרפתית לאחר 13 שנה בגרמניה.
במשחקו השני בקבוצה, ספג נאלדו כרטיס אדום ישיר כבר בדקה השביעית של המשחק, בו הובסה מונקו 5-1 על ידי שטרסבורג.
לאחר שריצה עונש השעיה במשחק הגביע הצרפתי, חזר נאלדו להרכב מונקו וכעבור שבוע בלבד, הורחק שוב באדום ישיר בדקה ה-60 של ההפסד 2-0 לדיז'ון.
לנאלדו ארבע הופעות במדי נבחרת ברזיל בין השנים 2007 ו-2009. נאלדו היה חלק מהסגל הברזילאי שזכה בקופה אמריקה 2007, אך הוא לא השתתף בטורנירים גדולים נוספים.
נאיפרו הוא אי באיים המלדיביים, הממוקם 142 ק"מ צפונית מעיר הבירה מאלה.
זוהי עיר הבירה והעיר המאוכלסת ביותר באטול לביאני.
נאיפרו נודע במלדיביים בעקבות הניב הייחודי לו.
על פי ההיסטוריון המקומי עלי חוסיין, נאיפרו הייתה מאוכלסת כבר מעל ל-400 שנים.
הוא הסיק זאת בהתבסס על כמה ממצאים שהוא הבחין בהם, ביניהם:
מחסור בראיות על היותה של נאיפרו עיר גדולה, כמו בתי הקברות הנטושים, יסודות ותלים סלעיים של סטופות קבורות מתקופת הבודהיזם, ממצאים דומים לקיומם של מקדשים ניתן למצוא גם באיים אחרים ברחבי האטול.
בנוסף אין כל תיעוד שמזכיר שנאיפרו היה מקום מאוכלס היסטורית.
תיעוד כתוב של אסיר פוליטי בשם חוסיין ולינה טקורופנו שגורש לאי בין השנים 1704–1705. מכיוון שאסירים פוליטיים מגורשים לאיים עם אוכלוסיות דלות, עלי חוסיין מסיק מכך שזה היה זמן לא רב מאז שהפך האי למאוכלס.
תיעוד כתוב של תרומה למסגד מקומי שנמצא באי בשנת 1783. עלי חוסיין משער שייקח לאי כ-200 שנים עד שהוא יהיה מאוכלס מספיק בשביל שתירשם תרומה למסגד.
תאריכים על מצבות בבית קברות מקומי שמעידים על אנשים שהתגוררו באי עוד במאה ה-17.
בהסתכל על ראיות אלה עלי חוסיין הסיק שהאי אוכלס בשנת 1591 בקירוב.
לפי מפקד האוכלוסין בשנת 2006 נאיפרו מנתה 3,687 תושבים, שהם כ-1.23% מכלל אוכלוסייתה של המדינה.
בהשוואה למפקד האוכלוסין בשנת 2000, גידול האוכלוסייה של האי היה שלילי במקצת (0.09%-), זאת בעקבות הגירה לעיר הבירה.
במפקד האחרון שנערך ב-2014, נרשם באי מספר של כ-4141 אנשים.
מספר זה כולל 3844 מלדיביאנים ו-297 בני ארצות זרות.
נאיפרו היא העיר השישית בגודל אוכלוסייתה במלדיביים, לאחר מאלה, אדו סיטי, פואמולקו, קולחודופשי וטינדו.
דיג היה מקור ההכנסה העיקרי של תושבי האי עוד מראשיתו.
המיקום של מפעל שימורי הטונה הראשון במלדיביים נבחר להיות באי הקרוב פליברו בגלל מספר הדיגים הגדול בנאיפרו.
דיג עדיין נחשב למקור פרנסה עיקרי באי, למרות שעבודה באתרי נופש צברה פופולריות אצל הצעירים בשנות האלפיים.
בנאיפרו יש מעל 120 חנויות ושווקים שמשרתים את אוכלוסיית האי ואת אוכלוסיית האטול.
חנויות אלה כוללות חנויות חומרה, חנויות מזון וצרכנות, חנויות אלקטרוניקה, חומרי בנייה, חנויות בד, מכולות וסופרמרקטים ואולמות תצוגה.
ישנם שני בתי אירוח שפועלים בנאיפרו ועוד שנמצאים בהליכי בנייה.
נָאִיר אַל-סַיִף (מערבית نيّر السّيف - "נאיר א-סיף", הבהיר שבחרב) או ι באוריון, הוא כוכב בולט בקבוצת הכוכבים אוריון עם בהירות מדרגה 2.77 שנמצא בקצה האסטריזם שמייצג את החרב של אוריון.
הכוכב נמצא כחצי מעלה מדרום לערפילית אוריון אך מרחקו ממערכת השמש הוא כמעט כפול ועומד על כ-2,300 שנות אור.
נאיר אל-סיף הוא למעשה מערכת בת ארבעה כוכבים כאשר שניים מהם מקיפים זה את זה במרחק קטן מאוד שנע בין 0.15 יחידה אסטרונומית (כ-31 רדיוסי שמש) ליחידה אסטרונומית אחת, בזמן הקפה של 29 ימים, 3 שעות ו-12.6 דקות.
בשל קרבתם הרבה לא ניתן למדוד את הבהירות של כל אחד מהם אלא רק את בהירותם המשותפת, אך באמצעות מדידות ספקטרוסקופיות ניתן לזהות את מאפייניהם.
עוצמת הארתם המשותפת באור נראה היא פי 24,000 מעוצמת ההארה של השמש, אך לשניהם טמפרטורה גבוהה מאוד כך שרוב קרינתם היא בתחום העל-סגול ועוצמת ההארה הכוללת שלהם גדולה בהרבה.
את הזוג מקיפים במרחק גדול בהרבה שני כוכבים נוספים, עמומים בהרבה שלא ניתנים לצפייה ללא ציוד עזר.
נאיר אל-סיף הוא חלק מהצביר הפתוח NGC 1980 שמקיף אותו וזהו הכוכב הבהיר ביותר בצביר.
נאיר אל-סיף Aa הוא ענק כחול מסיווג ספקטרלי O9 III, מסתו גדולה מאוד ועומדת על כ-23 מסות שמש, רדיוסו למעלה מ-8 רדיוסי שמש, טמפרטורת פניו כ-32,500 קלווין ומצירוף הטמפרטורה והרדיוס ניתן להעריך שעוצמת ההארה הכוללת שלו היא פי 68,000 מעוצמת ההארה של השמש.
בדומה לכוכבים אחרים מסוגו, גילו צעיר ומוערך בפחות מ-5 מיליוני שנים, אך הוא למעשה נמצא בשלב התפתחות מתקדם והוא בדרך להפוך לעל-ענק אדום.
בשל מסתו הגדולה הוא צפוי לסיים את חייו בסופרנובה.
נאיר אל-סיף Ab הוא גם כן ענק כחול, מעט פחות חם מבן זוגו, עם סיווג ספקטרלי B1 III-IV.
מסתו כ-13 מסות שמש, רדיוסו כ-5.5 רדיוסי שמש, טמפרטורת פניו כ-27,000 קלווין כך שעוצמת הארתו הכוללת היא בערך פי 14,000 מעוצמת ההארה של השמש.
באופן לא רגיל, גילו כפול מזה של בן זוגו ועומד על כ-9.4 מילון שנים וגם הוא למעשה נמצא בתהליך של התנפחות בדרך להפוך לענק אדום.
הסיבה להבדל הגילים בין שני כוכבים כל כך קרובים זה לזה אינה ידועה בוודאות, אך משערים שבניגוד לרוב הכוכבים הכפולים שנוצרו ביחד כזוג, כוכבים אלה נוצרו בנפרד והפכו לזוג לפני כ-2.5 מיליון שנים.
נאיר אל-סיף B ונאיר אל-סיף C
במרחק זוויתי של כ-11 שניות קשת מהזוג נאיר אל-סיף A, נמצא כוכב עמום עם בהירות מדרגה 7.0, שמסווג גם כן כענק כחול מסוג ספקטרלי B8 III.
בשל קרבתו לנאיר אל-סיף A הבהיר בהרבה לא ידוע הרבה על תכונותיו, אך קווי הפליטה של הליום בקרינתו חלשים בהרבה מהרגיל בכוכבים מסוגו .
הוא מקיף את נאיר אל-סיף A במרחק של לפחות 4,400 יחידות אסטרונומיות ובזמן הקפה של לפחות 75,000 שנים.
במרחק זוויתי של כ-50 שניות קשת מהזוג נאיר אל-סיף A, נמצא כוכב עמום עוד יותר עם בהירות מדרגה 11 לא ידוע הרבה על תכונותיו, אך נראה שמדובר בכוכב הסדרה הראשית מסוג A או F.
הוא מקיף את נאיר אל-סיף A במרחק של לפחות 20,000 יחידות אסטרונומיות (כ-0.3 שנות אור) ובזמן הקפה של לפחות 700,000 שנים.
אחת ההשערות שהועלו על מנת להסביר את הפרש הגילים בין נאיר אל-סיף Aa ונאיר אל-סיף Ab הוא שלפני כ-2.5 מיליוני שנים אירע מפגש קרוב בין שני זוגות של כוכבים.
כתוצאה מהמפגש הקרוב התפרקו שני הזוגות, שניים מארבעת הכוכבים נזרקו במהירות לכיוונים מנוגדים והשניים הנותרים, שמקורם בזוגות שונים, הפכו לזוג שכיום הוא נאיר אל-סיף A.
הכוכבים μ ביונה ו-AE בעגלון הם שני כוכבים בורחים שעל פי גודל מהירותם וכיוונה, יצאו לפני כ-2.5 מיליון שנים מהאזור בו נמצא נאיר אל-סיף, וייתכן שהם היו בני הזוג המקוריים של נאיר אל-סיף Aa ונאיר אל-סיף Ab.
נאלוקסגול (naloxegol או PEGylated Naloxol הוא החומר הפעיל בתרופות בעלות השמות המסחריים מובנטיק (movantik) ומובנטיג (moventig).
נאלוקסגול הוא אנטגוניסט אופיואידי סלקטיבי, אשר פותח על ידי חברת אסטרהזניקה, ברישיון מטעם חברת נקטר תרפיוטיקס .
התרופה מיועדת לטיפול בעצירות הנגרמת על ידי שימוש באופיואידים.
התרופה אושרה בארצות הברית בשנת 2014 בחולים מבוגרים עם כאבים כרוניים שלא על רקע סרטן.
מינונים של 25 מ"ג נמצאו בטוחים ונסבלו היטב במשך 52 שבועות.
כאשר התרופה ניתנה במקביל עם משככי כאבים אופיואידים, היא הפחיתה תופעות לוואי הקשורות לעצירות, תוך שמירה על רמות דומות של שיכוך כאבים.
מבחינה כימית, נאלוקסגול הוא נגזרת של אלפא-נאלוקסול שעברה פגילציה עם פוליאתילן גליקול (PEG).
פגילציה של נאלוקוסל בשרשרת הצדדית המכילה α-hydroxyl-6, מונעת מהתרופה לעבור את מחסום דם-מוח (BBB).
ככזו, זוהי יכולה להיחשב כאנטיתזה לתרופה אופיאטית הפועלת פריפרית – לופראמיד, והנמצאת בשימוש כתרופה נוגדת-שלשול, אך לא גורמת לתופעות לוואי אופיאטיות מסורתיות, בשל חוסר יכולתה להצטבר במערכת העצבים המרכזית, באנשים נורמלים.
נאלוקסגול הייתה בעבר מסווגת בארצות הברית כתרופה בפיקוח, עם פוטנציאל לשימוש לרעה, בגלל הדמיון הכימי שלה לאלקלואידים של אופיום, אך סווגה מחדש כתרופת מרשם, לאחר שמינהל המזון והבריאות האמריקאי (FDA) הגיע למסקנה כי אי-החדירות של מחסום דם-מוח לתרכובת זו, הפך אותה לתרופה שאינה ממכרת, ולכן ללא פוטנציאל לשימוש לרעה.
באפן ספציפי, נאלוקסגול הוצאה מפיקוח, באופן רשמי, ב-23 בינואר 2015.
כאנטגוניסט אופיואידי טהור, נאלוקסגול אינו בעל פוטנציאל לשימוש לרעה.
התרופה מובנטיג מאושרת לשיווק בישראל, בצורת טבליות מצופות, ומיועדת למבוגרים, לטיפול בעצירות הנגרמת בשל טיפול במשככי כאבים מסוג אופיואידים, כאשר טיפול במשלשלים אחרים לא גרם לתגובה מספקת.
נאל איילנד הוא כינוי לאזור שסביב הנקודה בה מצטלב המרידיאן הראשי עם קו המשווה במפרץ גינאה שבאוקיינוס האטלנטי, ממערב ליבשת אפריקה.
הקואורדינטות של נקודה זו הן .
הכינוי "נאל איילנד" (null משמעו אפסי) הוא הומוריסטי ומתייחס להשערה השגויה בדבר קיומו של אי בנקודה זו, אי שלגביו נוצרו מפה, דגל והיסטוריה בדויים.
לשון ים בחופה הדרומי של גאנה () היא שטח האדמה הסמוך ביותר לנאל איילנד וממוקמת כ-570 קילומטר מצפון לו.
בנאל איילנד, שבה עומק האוקיינוס הוא כ-4,940 מטר, ממוקם מצוף המעוגן למקומו, שעליו מוצבת תחנה מטאורולוגית ואוקיינוגרפית.
שמה הרשמי הוא Station 13010 - Soul.
התחנה כלולה במערך PIRATA , המופעל במשותף על ידי ארצות הברית, צרפת וברזיל.
נאמברבלוקס היא תוכנית טלוויזיה מבית היוצר של ה-BBC, שהופקה בשנת 2017 ועוסקת בהקניית מיומנויות חשבון לילדים, החל מהכרת המספרים ולימוד ספירה וכלה בארבע פעולות חשבון, ובטעימות מנושאים נוספים בחשבון כמו מספרים ראשוניים, ורעיונות בסיסים בגאומטריה או נעלמים.
זוהי הסדרה השנייה שיצרה החברה שהפיקו את הסדרה "אלפאבלוקס".
המספרים בתוכנית מיוצגים על ידי "בלוקים" צבעוניים ומואנשים.
כל מספר הוא דמות בעלת מאפיינים מסוימים, וכאשר דמויות שונות נוגעות זו בזו הן הופכות לדמות חדשה בהתאם לסכום הבלוקים - לדוגמה, כאשר 1 ו-2 מתחברים, נוצרת דמות חדשה, והיא: 3.
הלמידה בתוכנית משולבת בהרפתקאות המבדרות של גיבוריה.
נאמברבלוקס היא תוכנית מוזיקלית בחלקה, ולמשל, כאשר מוצגת דמות חדשה - מספר חדש - היא מוצגת בעזרת שיר.
הסדרה הופקה בבריטניה עבור CBeebies, וזכויות השידור הוצעו למכירה לערוצים ברחבי העולם.
בישראל הסדרה משודרת בערוץ A+.
התוכנית מתחילה בהצגת דמותה של הספרה 1 ושל העולם הסובב אותה המכונה "נאמברלנד" (בעברית: ארץ המספרים).
בנאמברלנד ישנה מראת קסמים שמכפילה כל מספר שמביט בה, וכך מתווספות בהדרגה עוד אחדות לאורך התוכנית.
בחלק מהפרקים מוצגות דמויות חדשות.
בחלק מהפרקים פוגשות הדמויות הראשיות גם דמויות מיוחדות שאינן מספרים, כמו בלוקזילה שמלמדת על גדול/קטן, טאם הגדול שמלמד על נעלמים ויצורים נוספים.
אחת – הדמות הראשית בסדרה, קובייה אדומה בעלת עין אחת ומספר 1 על ראשה.
שתיים – שתי קוביות כתומות בעל משקפיים סגולים ומספר 2 על ראשו.
שלוש — שלוש קוביות צהובות, אוהבת גאגלינג, בעלת מספר 3 על ראשה.
ארבע – ארבע קוביות ירוקות, הופך לריבוע, בעל מספר 4 על ראשו.
חמש – חמש קוביות כחולות, אוהבת מוזיקה, בעלת כף יד עם חמש אצבעות ומספר 5 על ראשה.
שש (מעונה 2) - שש קוביות סגולות עם נקודה על כל קובייה בעלת מספר 6 על ראשה.
שבע (מעונה 2) - שבע קוביות צבעוניות בצבעי הקשת.
בעלת מספר 7 על ראשה.
שמונה (מעונה 2) - שמונה קוביות ורודות.
בעל מספר 8 על ראשו.
תשע (מעונה 2) - תשע קוביות אפורות.
הופך לריבוע, בעל מספר 9 על ראשו.
עשר (מעונה 2) - עשר קוביות לבנות.
בעלת שתי כפות ידיים עם עשר אצבעות ומספר 10 על ראשה.
השתיים האיומים – זוג דמויות, גרסאות של המספר 2, שהן פיצול של ארבע.
השתיים האיומים דמויות שובבות שגורמות למהומה.
אפס – פה ומעליו המספר 0.
אחת עשרה – עשר קוביות לבנות וקוביה אחת אדומה, בעל עין גדולה מעינו השנייה ומספר 11 על ראשה.
שתים עשרה – עשר קוביות לבנות ושתי קוביות כתומות, בעלת שתי עיניים מלבניות, אוהבת להיות בצורת מלבן ומספר 12 על ראשה.
שלוש עשרה – עשר קוביות לבנות ושלוש קוביות צהובות, ומספר 13 על ראשו.
ארבע עשרה – עשר קוביות לבנות וארבע קוביות ירוקות, בעל גבות צבעוניות וקסדת סקייטבורד, אוהב לרכב על סקייטבורד ומספר 14 על ראשו.
חמש עשרה – עשר קוביות לבנות וחמש קוביות כחולות, מסביב עינייה מדרגות עולות ויורדות בצבע כחול כהה, מסתורית מאוד ומספר 15 על ראשה.
שש עשרה – עשר קוביות לבנות ושש קוביות סגולות, אוהב להסתובב בצורת ריבוע ומספר 16 על ראשו.
שבע עשרה – עשר קוביות לבנות ושבע קוביות בצבעי הקשת, יש לו 7 כתמים בצבעי הקשת על ה10 קוביות הלבנות, אמן שאוהב לצייר ומספר 17 על ראשו.
שמונה עשרה – עשר קוביות לבנות ושמונה קוביות ורודות, שוויצר מאוד ומספר 18 על ראשו.
תשע עשרה – עשר קוביות לבנות ותשע קוביות אפורות, בעלת גבות זיג זג, אוהבת לעשות צורות ומספר 19 על ראשה.
עשרים – עשרים קוביות כתומות בהירות, בעלת עניבת פרפר וכובע מגבעת ומספר 20 על ראשה.
עשרים ואחד – עשרים קוביות כתומות בהירות וקוביה אחת אדומה, בעלת תרמיל על גבה, אוהבת לחקור ומספר 21 על ראשה.
נאמברבלובס - היצורים של עולם הנאמברבלוקס.
בלוקזילה - מפלצת שאוהבת מספרים גדולים.
מופיעה בהקשר של לימוד גדול/קטן.
טאם הגדול - מופיע בהקשר של לימוד על מספר נעלם.
בעונה זו 15 פרקים, ובה משתתפות בעיקר הדמויות 1–5.
בעונה זו לומדים הצופים כיצד לספור וחיבור בסיסי במספרים נמוכים.
בעונה זו 15 פרקים, ובה משתתפות בעיקר הדמויות 1–10.
בעונה זו מתרגלים הצופים עקרונות בסיסיים של חיבור וחיסור, כפל וחילוק במספרים נמוכים ומושגים בסיסיים בחשבון כמו מספרים זוגיים.
בעונה זו 30 פרקים, ובה משתתפות בעיקר הדמויות 0–20.
בעונה זו מתרגלים הצופים חיבור וחיסור, מכירים רעיונות בסיסיים ב-כפל וחילוק, ונוגעים באופן בסיסי ברעיונות כמו נעלמים וסדרות.
בעונה זו 30 פרקים, ובה משתתפות בעיקר הדמויות 0–22, העשרות 30–100 ומספרים נוספים עד מיליון.
בעונה זו מתרגלים הצופים את ארבע פעולות חשבון לצד נגיעות בנושאים שונים בחשבון.
פרקי הסיום של התוכנית מלמדים את הילדים כיצד לספור במספרים גדולים, ומעודדים את הילדים לצאת לחקור בעצמם נושאים שונים כמו סדרות, שברים, חזקות ועוד.
בעונה זו 30 פרקים, ובה לצד הדמויות הקבועות יותר מהעונות הקודמות אנו מכירים דמויות חדשות בטווח המספרים בין 1 ל־100.
בעונה זו מתרגלים הצופים את לוח הכפל, מכירים מספרים בחזקה שנייה ומכירים סוגים חדשים של מאפיינים של מספרים.
העונה מסתיימת כאשר הדמות "1" טסה לחלל לחקור עולמות חדשים.
לאחר עונה 5 הפיקו היוצרים מספר פרקי ספיישל, ביניהם סדרת פרקים בשם "נאמברבלוקס ואלפאבלוקס" – קרוסאובר של הסדרה עם סדרה נוספת של אותם יוצרים בשם "אלפאבלוקס".
הסדרה ממשיכה מנקודת הסיום של עונה 5, בה הדמות "1" יוצאת לחקור עולמות חדשים בחלל, וכך פוגשות דמויות המספרים את דמויות האותיות מהסדרה המקבילה.
התוכנית הייתה מועמדת פעמיים לפרס באפט"א לקולנוע, כאשר בשנת 2017 התמודדה בקטגוריית תוכניות לימודיות, ובשנת 2019 זכתה בפרס בקטגוריית תוכניות טלוויזיה מונפשות לילדי גן.
נאמדי אוקוו קאנו הוא ניגרי בריטי ופעיל פוליטי של ביאפרה אשר נולד ב-25 בספטמבר 1967. הוא מנהיג אנשי הילידים של ביאפרה (IPOB).
המטרה העיקרית של IPOB היא להקים מדינה עצמאית לתושבי אזור המזרח הישן של ניגריה באמצעות משאל עם.
קאנו הוא מנהל תחנת רדיו רשומה בבריטניה בשם רדיו ביאפרה.
קאנו נעצר בלגוס, ניגריה באשמת בגידה, ב־14 באוקטובר 2015 ועוכב יותר משנה, למרות צווי בית משפט שונים שקבעו לשחרורו.
כאשר היה בבית המשפט הופיע קאנו כשהוא לבוש בטלית יהודית וכיסוי ראש.
הוא אמר בבית המשפט כי הוא "מאמין ביהדות" ורואה את עצמו יהודי ולא פעם הוביל את בני ביאפרה לתפילות יהודיות שונות ולקיום מצוות ההלכה.
ב־28 באפריל 2017 שוחרר קאנו מהכלא בערבות.
קאנו נולד באומואיה, מדינת אביה, הרפובליקה של ביאפרה.
קאנו למד באוניברסיטת ניגריה, נסוקה ועבר לבריטניה לפני שסיים את לימודיו.
ב-5 בספטמבר 2015 היה נאמדי קאנו דובר אורח בקונגרס האיגבו העולמי שהתקיים בלוס אנג'לס, שם אמר לקהל שלו "אנחנו צריכים אקדחים ואנחנו צריכים כדורים".
בראיון שנערך ביוני 2017, הסביר קאנו את הערתו באומרו כי הוא דורש לקבל כדורים ואקדחים מקבוצת ניגרים אמריקאים להגנה עצמית כנגד ההתקפות (אנ') הבלתי פוסקות על איגבוס המבוצעות על ידי בני הפולה הנוודיים.
האסטרטגיה המובהקת של קאנו הייתה יישום של תורת האי-ציות האזרחי כאמצעי לחץ לקידום דרישתו לחירות עמו.
בשידורי רדיו שונים הצהיר קאנו כיצד אימוצה של דרך האי ציות האזרחי מיסודם של מרטין לותר קינג ג'וניור ומהטמה גנדי תוביל ל "השבת ביאפרה" לאנשיה.
בראיון שהעניק לניוזוויק, הביע קאנו את אמונתו בתורתם של קינג וגנדי, ואמר: "אני מקווה שניתן לחפש את מה שאנחנו מחפשים בשלום.
גנדי ומרטין לותר קינג ניסו זאת והצליחו להשפיע טוב מאוד, אז למה שזה לא יעבוד במקרה שלנו?!".
לפני הבחירות לנשיאות בניגריה ב-2019, איים ארגון ה-IPOB בראשותו של קאנו בהחרמת הבחירות.
"זו [=החרם] היא גישה רבת פנים.
זהו אי ציות אזרחי, התנגדות פסיבית, זה ביטוי לאיבה שלנו לניגריה ולמה שהיא מייצגת", טען קאנו.
עמדתו בנוגע להחרמת בחירות זכתה לביקורת נרחבת מצד פוליטיקאים ניגרים מקומיים שטענו כי מהלך זה פסול ואף מחטיא את מטרתו.
בערב הבחירות קאנו חזר בו מעמדתו בעד החרם.
ב-18 באוקטובר 2015 דווח כי קאנו נעצר במדינת לאגוס על ידי המשטרה החשאית של ניגריה.
מעצרו של קאנו גרם להפגנות רבות בכל רחבי אזור ביאפרה.
ב־20 באוקטובר 2015 הודיע עיתון ואנגארד הניגרי כי קאנו שוחרר בערבות.
קאנו הועמד לדין לראשונה ב-23 בנובמבר 2015 בבית משפט השלום באבוג'ה וזאת באשמת "קשירת קשר פלילי, הפחדה וחברות בארגון בלתי חוקי".
בינתיים, תומכי קאנו הסתערו על בירת ניגריה, כחלק ממחאה שקטה למען שחרור מנהיגם.
מפגיני פרו-ביאפרה שרו ורקדו מחוץ לבית המשפט תוך כדי הדיון.
הפגנות נוספות של עשרות אלפי אנשים התרחשו בערים נוספות במדינה.
ב־20 באוקטובר 2015 הודיע ואנגארד כי קאנו שוחרר בערבות.
בספטמבר 2017 צבא ניגריה פשט על ביתו של קאנו.
פשיטה זו הביאה להריגתם של 28 חברי IPOB בזמן שהצבא הניגרי ניסה להרוג את קאנו.
לאחר פשיטה זו נעלם קאנו מהציבור.
באוקטובר 2018 הופיע קאנו מחדש בפני הציבור לאחר שתמונות וסרטונים שלו כשהוא נמצא בישראל הופצו באופן נרחב ברשתות החברתיות.
עד לא מכבר הוא עדיין חי בישראל.
ב-2021 נעצר (ככל הנראה בקניה, אך ממשלת קניה לא מגיבה בנושא) והוסגר לניגריה שם היה תלוי ועומד נגדו כתב אישום בעוון בגידה.
באוקטובר 2022 ביטל בית המשפט לערעורים בניגריה את כל ההאשמות נגד קאנו, לאחר שנפסק כי הסגרתו לניגריה נעשתה שלא כחוק.
בית המשפט לערעורים גם פסק כי לבית המשפט העליון הפדרלי אין סמכות בעניינו של קאנו.
נאיף אָגֶרד הוא כדורגלן מרוקאי המשחק בעמדת הבלם בקבוצת אולימפיק מרסיי מהליג 1 ובנבחרת מרוקו.
אגרד החל את קריירת הכדורגל שלו באקדמיית הכדורגל של מוחמד השישי, לפני שעבר לפוס רבאט ב-2014. ב-15 בפברואר 2015, הוא הבקיע את שערו הראשון עבור הקבוצה בניצחון 1–3 על וידאד קזבלנקה.
לאחר ארבע עונות, הוא חתם בדיז'ון מהליגה הצרפתית.
הוא ערך את הבכורה שלו בדיז'ון בניצחון 4–0 על ניס ב-25 באוגוסט 2018, כשהבקיע את השער הראשון עבור קבוצתו בהופעת הבכורה שלו.
ב-13 בספטמבר 2020 הבקיע את שער הליגה הראשון שלו בניצחון 4–2 על נים.
ביוני 2022 חתם לחמש שנים בוסטהאם יונייטד מהפרמייר ליג.
ב-30 באוגוסט 2024 הושאל אל ריאל סוסיאדד מה לה ליגה.
ב-1 בספטמבר 2025 חתם אגרד כל חוזה במרסיי מהליג 1.
אגרד ערך את הופעת הבכורה שלו בנבחרת מרוקו במשחק ידידות נגד אלבניה במשחק שהסתיים בתיקו 0–0 ב-31 באוגוסט 2016. הוא גם היה חלק מסגל הנבחרת באליפות האומות האפריקאיות 2018 וזכה עמה בתואר.
ב-6 בספטמבר 2021 הבקיע את שערו הראשון נגד סודאן במוקדמות מונדיאל 2022.
היה חלק מסגל הנבחרת גם בגביע אפריקה לאומות 2021.
נאיף עבד א-רחמן אל-חדרמי הוא כדורגלן קטרי המשחק בעמדת קשר הכנף בקבוצת א-ריאן מליגת העל הקטרית ובנבחרת קטר.
אל-חדרמי גדל במחלקת הנוער של א-ריאן מליגת העל הקטרית.
ב-29 במרץ 2022 ערך אל-חדרמי את הופעת הבכורה שלו בנבחרת קטר, בתיקו 0-0 נגד נבחרת סלובניה במשחק ידידות.
נאיף בן בנדאר א-סודיירי הוא דיפלומט סעודי.
כיהן כשגריר ערב הסעודית בקנדה בין השנים 2014–2018. כיום מכהן א-סודיירי כשגריר ערב הסעודית בירדן ובנוסף, מונה ב-12 באוגוסט 2023 לשגריר ערב הסעודית ברשות הפלסטינית ולקונסול כללי שאינו תושב בירושלים.
אביו, בנדר, הוא בנו של אחמד א-סודיירי.
הוא קיבל תואר שני במדע המדינה.
א-סודיירי מונה לשגריר ערב הסעודית בירדן בינואר 2020. הוא מסר את הזמנתו של המלך סלמאן לנשיא סוריה בשאר אסד להשתתף בפסגת הליגה הערבית ה-32 שנערכה בג'דה, סעודיה, ב-19 במאי 2023.
בנוסף לתפקידו הדיפלומטי כשגריר ערב הסעודית בירדן, א-סודיירי מונה ב-12 באוגוסט 2023 לתפקיד "השגריר בפלסטין וקונסול כללי בירושלים שלא מוצב שם", והגיש את כתב האמנתו למג'די אל-ח'לידי, היועץ הדיפלומטי של הנשיא הפלסטיני מחמוד עבאס בירדן.
בספטמבר 2023 נפגש א-סודיירי עם ריאד אל-מאלכי ברמאללה.
בפגישה אמר שערב הסעודית פועלת להקמת מדינה פלסטינית וסיים את נאומו בקריאה "תחי פלסטין החופשית".
נאיר אוגנסוביץ' טיקניזיאן הוא כדורגלן ארמני-רוסי המשחק בעמדת המגן הימני בקבוצת הכוכב האדום בלגרד מליגת העל הסרבית ובנבחרת ארמניה.
טיקניזיאן גדל במחלקות הנוער של פאקל סנקט פטרבורג, קולומיאגי סנקט פטרבורג, לוקומוטיב-פרימורסקי סנקט פטרבורג וצסק"א מוסקבה.
הוא ערך 34 הופעות ליגה במדי הקבוצה הבוגרת של צסק"א מוסקבה במסגרת ליגת העל הרוסית, בהן הבקיע שני שערים.
ב-20 בינואר 2020 הושאל טיקניזיאן לאוונגרד קורסק מהליגה הרוסית הראשונה.
הוא ערך שתי הופעות ליגה במדי המועדון במהלך תקופת ההשאלה.
ב-4 באוגוסט 2021 חתם טיקניזיאן על חוזה לחמש שנים בלוקומוטיב מוסקבה מליגת העל הרוסית.
ב-15 באוגוסט ערך את הופעת הבכורה שלו במועדון, בתיקו 1-1 נגד זניט סנקט פטרבורג במסגרת המחזור הרביעי בליגה לעונת 2021/2022.
ב-22 ביוני 2025 חתם בהכוכב האדום בלגרד.
טיקניזיאן היה חלק מסגל נבחרת רוסיה עד גיל 21 בטורניר אליפות אירופה עד גיל 21 בשנת 2021.
ב-25 במרץ 2023 ערך את הופעת הבכורה שלו בנבחרת ארמניה, בהפסד 2-1 לנבחרת טורקיה במסגרת מוקדמות יורו 2024. ב-19 ביוני 2023 הבקיע את שער הבכורה שלו בנבחרת, בניצחון 2-1 על נבחרת לטביה במסגרת מוקדמות יורו 2024.
נאיף רג'וב (נולד ב-15 באוגוסט 1958) היה שר הדתות בקבינט של הרשות הפלסטינית תחת הנהגת החמאס.
רג'וב נעצר חמש פעמים על ידי ישראל ופעם אחת על ידי אחיו ג'יבריל רג'וב ב-1996 במהלך מעצרים של אנשי חמאס שבוצעו על ידי כוח הביטחון המסכל בראשות ג'יבריל רג'וב.
אף על פי כן, נאיף שוחרר לאחר יום אחד בלבד.
רג'וב נעצר על ידי ישראל ב-29 ביוני 2006 במסגרת מבצע גשמי קיץ.
ב-26 ביולי 2020, עצר צה"ל את רג'וב מביתו שבעיר דורא אשר בקרבת חברון.
נאלבקה (בפולנית: Nalewka (napój alkoholowy)), הוא משקה אלכוהולי מסורתי מפולין.
בדומה לתמיסות הרפואיות ( תמיסות רפואיות הן תמציות נוזליות של החומרים הפעילים של חלקים מצמחי מרפא או חומרים אחרים כמו פרופוליס או יוד) המשקה מכיל בדרך כלל 40% עד 45% אלכוהול בנפח, אם כי קיימות גרסאות של המשקה בשיעור עד 75% אלכוהול בנפח.
נאלבקה נוצרת על ידי ריסוק או הזרקת מרכיבים שונים לאלכוהול, בדרך כלל לוודקה או לאלכוהול נייטרלי.
בין המרכיבים המשמשים לעיתים קרובות נמצאים פירות, עשבי תיבול, תבלינים, שורשים, סוכר ודבש.
השם נאלבקה קיבל הסמכה כמעמד גאוגרפי מוגן בתוך האיחוד האירופי.
שלא כמו ליקרים רגילים, הנאלבקה בדרך כלל מיושנת.
מכיוון שנאלבקה מיוצרת בחליטה ולא בזיקוק, הנוזל הוא בדרך כלל צבעוני ואטום במקצת.
מבחינת הטעם, נלבקה דומה לליקרים של פירות כמו שנאפס או או דה וי, אבל בדרך כלל היא מתוקה יותר וחסרה טעם חזק של אלכוהול.
השם נאלבקה משמש לעיתים באופן מטעה עבור מגוון אלכוהולים מיוצרים מסחרית הנמכרים בפולין, בדרך כלל בעלי איכות נמוכה ותכולת אלכוהול.
אפשר לבלבל אותה גם עם המקור שלה, nalivka או nalyvka (ברוסית, ובאוקראינית : наливка), הפופולרית באוקראינה מאז המאה ה-17 וברוסיה מאז המחצית השנייה של המאה ה-16. בעוד שהנאלבקה הפולנית היא חליטה, הנאליבקה האוקראינית/רוסית מיוצרות על ידי מילוי צנצנת בפירות, סוכר ומים, אטימה ומתן אפשרות לתוכן לתסוס.
לפיכך, הנאלבקות האוקראיניות/רוסיות חלשות בהרבה (בדרך כלל מכילות פחות מ-20% אלכוהול).
תמיסות הצמחים האלכוהוליות המתועדות הראשונות נוצרו על ידי היפוקרטס, "אבי הרפואה", כטיפול במחלות.
בתקופת הרומאים היה פופולרי להחדיר ליינות תבלינים, מה שהוליד את ההיפוקרס ואת היין המתובל החם.
במהלך המאות הבאות, תרבויות שונות באירופה פיתחו אלכוהול בטעמים רבים תוך שימוש בפירות, עשבי תיבול ותבלינים זמינים מקומיים.
זו הייתה דרך לשמר את הטעמים והתכונות הרפואיות של מרכיבים עונתיים לשימוש לאורך כל השנה, בין אם כתרופות או כתפילות.
יצירת תמיסות אלכוהול ממותקות זכתה לפופולריות בפולין במהלך המאה ה-16, אולי בגלל שטף של תרבות צרפתית שהביא אנרי השלישי, מלך צרפת.
הספר הפולני העתיק ביותר הידוע המתאר את הנאלבקה נכתב על ידי סטפן פלימיירז (Stefan Falimierz) ופורסם בקרקוב ב-1534, שכותרתו הייתה "על עשבי תיבול ועוצמתם" (O ziolach yo moczy gich).
מהמאות ה-16 עד ה-19, בתי האחוזה של האצולה הפולנית ייצרו בדרך כלל מגוון רחב של nalewki, והמתכונים הועברו מדור לדור.
משפחות באצולה הפולנית, הידועה בשם השלאכטה, שמרו לעיתים קרובות את המתכונים הללו בסוד, והם ניתנו לילדים הבכורים רק עם מות האב.
ייצור הנאלבקה התפשט מאוחר יותר למשקי בית רגילים, ומאמצע המאה ה-19 ועד סוף המאה ה-19 יצאו לאור מספר רב של ספרים המתארים תהליכים ומתכונים, וכן הוראות להשגת מרכיבים.
לרוב הנאלבקות שמם הנכון נגזר מהמרכיב העיקרי שלהם או מהשם של מקום הייצור המסורתי שלהם.
המרכיבים הנפוצים של nalewkas הם פירות, עשבי תיבול, תבלינים, שורשים, עלים, פרחים, סוכר ודבש.
כמה דוגמאות של מרכיבים והנאלבקה המתאימה להלן:
נאלנץ' (בפולנית: Nałęcz, תעתיק מדויק: נָלֶנְצְ') הוא סמל אצולה פולני.
הסמל שימש משפחות רבות מהשלאכטה, האצולה הפולנית, בתקופת ממלכות פולין (ממלכת פולין (1025–1385), וממלכת פולין (1385–1795)) ובתקופת חבר העמים הפולני-ליטאי (1569–1795).
נאלנץ' הוא סמל אצולה פולני עתיק מהמאה ה-12 (בדומה לסמלי אצולה אחרים כגון אבּדַאנק , לֶלִיוַוה , רַדְוַאן ובּוֹגוֹרְיָה ).
סמל זה ייצג אחדות והרמוניה.
הוא שימש משפחות אצולה רבות, ביניהן גֶמְבִּיצקי, אוֹסְטְרוֹרוֹגוֹבְיֶה, שׁאמּוטוּלְסְקי, חֶלְמִיצקי, צ'ארנקובסקי, סְלִיזֶבִיץ', רַאצִ'יְנְסְקי, רַאצְקוֹבסקי , דְווֹרְנִיצקי, , לוֹבִינְסְקי, גְרַאמְבְּצֶ'בְסְקי ועוד.
תיאור מסורתי של הסמל כולל צעיף כסוף קשור על רקע אדום.
ברוב הגרסאות הצעיף קשור כלפי מטה, אך בכמה גרסאות הוא קשור כלפי מעלה.
בגרסאות קדומות יותר ובחלק מהגרסאות המודרניות, הצעיף מופיע ללא קשר.
צורת הצעיף דומה לצורת הסמל הטבטוני של רונה אות'לו , האות המייצגת במובנה את המולדת.
ראשיתו של סמל הנאלנץ' קשור ככל הנראה לפולין הגדולה .
בני משפחות האצולה שנשאו את סמל הנאלנץ' הואשמו ברצח פשמיסל השני בשנת 1296. הם גם כרתו ברית עם ברנדנבורג נגד ולדיסלב הראשון לוקיטאק, ולאחר מותו של לאיוש הראשון מהונגריה לחמו נגד בני משפחת גרימאליטה, בניסיון להכתיר על כס המלוכה הפולני את ז'ימווויט השלישי ממזוביה בכפייה.
בין הפולנים המפורסמים ביותר שנשאו את סמל הנאלנץ' ניתן למנות את ג'וזף קונרד (קורז'ניובסקי) וסֶנְדְז'יבוֹי אוֹסְטְרוֹרוֹג.
תבליט של סמל הנאלנץ' מופיע על מבנה משמר הארמון בפוזנן.
אדום, עליו תצוגת נַלֶנץ כסופה מחוברת בקשר.
אישים ידועים שנשאו את סמל הנאלנץ' כללו:
ניית'ן נאמדי אוגוצ'וקוו בנג'מין אסיגבורו אופובור הוא כדורגלן ניגרי-אנגלי המשחק בעמדת הקשר.
אופובור גדל במחלקות הנוער של מילוול ובורנמות'.
הוא ערך שלוש הופעות ליגה במדי בורנמות' במסגרת הפוטבול ליג צ'מפיונשיפ, והושאל ממנה לוויקומב וונדררס, עמה שיחק בפוטבול ליג צ'מפיונשיפ ובפוטבול ליג הראשונה.
ב-2 בפברואר 2021 חתם אופובור על חוזה לארבע שנים בגלאזגו ריינג'רס מליגת העל הסקוטית.
זמן קצר לאחר הצטרפותו לקבוצה התגלה מום בלבו.
ב-24 באוגוסט 2023 השתחרר אופובור מחוזהו בגלאזגו ריינג'רס בהסכמה הדדית של הצדדים, כאשר בחוזהו נותרו שתי עונות, ומבלי שערך הופעה במדי המועדון.
ב-29 במרץ 2024 חתם על חוזה עד לתום עונת בסווינדון טאון מהפוטבול ליג השנייה.
ב-6 ביוני 2024 האריך את חוזהו במועדון גם לעונת .
אופובור נכלל בסגל נבחרת ניגריה עד גיל 20 לטורניר גביע העולם עד גיל 20 בשנת 2019, וערך שלוש הופעות בטורניר.
פארל נאמדי קולינס הוא כדורגלן גרמני המשחק בעמדת הבלם בקבוצת איינטרכט פרנקפורט מהבונדסליגה ובנבחרת גרמניה בכדורגל.
קולינס גדל במחלקות הנוער של פורטונה דיסלדורף ובורוסיה דורטמונד.
בשנת 2023 שיחק בקבוצת המילואים של המועדון.
ב-3 באוגוסט 2023 חתם על חוזה לחמש שנים באיינטרכט פרנקפורט מהבונדסליגה.
ב-5 באפריל 2024 ערך את הופעת הבכורה שלו בקבוצה הראשונה של המועדון, בתיקו 1-1 נגד ורדר ברמן במסגרת המחזור ה-28 בליגה לעונת 2023/2024. ב-14 בינואר 2025 הבקיע את שער הבכורה שלו במועדון, בניצחון 4-1 על פרייבורג במסגרת המחזור ה-17 בליגה לעונת 2024/2025.
קולינס נולד בגרמניה לאב אמריקאי, והוא יכול לייצג גם את ניגריה או את אירלנד בשל שורשי משפחתו.
הוא נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2025, ואף שיחק בהפסד לנבחרת אנגליה עד גיל 21 בגמר.
ב-4 בספטמבר 2025 ערך קולינס את הופעת הבכורה שלו במדי נבחרת גרמניה הבוגרת, כשעלה בהרכב בהפסד 2-0 לסלובקיה במסגרת מוקדמות מונדיאל 2026, והוחלף במחצית על ידי דויד ראום.
נאמן בהליכי חדלות פירעון ובהוצאה לפועל הוא בעל תפקיד סטטוטורי המתמנה במסגרת הליכי חדלות פירעון או במסגרת הליכים מסוימים לפי חוק ההוצאה לפועל, ותפקידו לנהל נכסי חייב, לברר את היקף חובותיו, לממש רכוש ולפעול לחלוקה הוגנת של נכסים בין נושים בהתאם לדין.
מוסד הנאמן מהווה רכיב מרכזי בדיני חדלות הפירעון בישראל ומשקף את האיזון בין שיקום החייב לבין הגנה על זכויות הנושים ועקרון השוויון ביניהם.
בהליכי חדלות פירעון ובהתאם לחוק בעלי החוב בחדלות פירעון נקראים יחידים.
המסגרת העיקרית המסדירה את מוסד הנאמן היא חוק חדלות פירעון ושיקום כלכלי, תשע"ח-2018. החוק נכנס לתוקף ביום 15 בספטמבר 2019 והחליף את פקודת פשיטת הרגל ואת חלק מהוראות פקודת החברות.
מטרות החוק קבועות בסעיף 1 לחוק וכוללות שיקום כלכלי של היחיד והשאת שיעור הפירעון לנושים.
בתחום ההוצאה לפועל מוסדר מינוי נאמן מכוח חוק ההוצאה לפועל, תשכ"ז-1967.
בדין שקדם לחוק התבססו הליכי פשיטת רגל על פקודת פשיטת הרגל [נוסח חדש], תש"ם-1980. במסגרת הרפורמה ביקש המחוקק לעבור ממודל עונשי למודל שיקומי.
הפסיקה הכירה במעמדו המיוחד של בעל תפקיד כזרועו הארוכה של בית המשפט.
עם מתן צו לפתיחת הליכים ממונה נאמן.
בהליכי יחידים המתנהלים בפני הממונה, המינוי נעשה בהתאם להוראות החוק והתקנות.
תקנות חדלות פירעון ושיקום כלכלי (כללים לעניין גיבוש רשימת נאמנים), תשע"ט-2019, מסדירות את תנאי הסף להיכללות במאגר.
התנאים כוללים רישיון מקצועי, ניסיון רלוונטי, ותק של חמש שנים, והיעדר ניגוד עניינים.
עם מינויו מוסמך הנאמן לתפוס ולהחזיק בנכסי החייב.
סמכויותיו כוללות חקירת החייב ואיתור נכסים.
הנאמן מקבל לטיפול את רשימת החובות שהוגשו על ידי הנושים ומכריע בהן.
במהלך ההליך רשאי הנאמן להגיש בקשות לביטול הענקות והעדפת נושים.
עם סיום ההליך מגיש הנאמן דוח מסכם ומבצע חלוקה סופית.
להלן פרק משלים וממוקד לשילוב בתוך הערך הכללי על נאמנים, המדגיש את ההבדלים במינוי ובתפקיד כאשר מדובר בתאגיד:
בהליכי חדלות פירעון של תאגידים מתמנה הנאמן על ידי בית המשפט המחוזי, שהוא הערכאה המוסמכת לדון בהליכי חדלות פירעון של חברות ותאגידים לפי חוק חדלות פירעון ושיקום כלכלי.
בשונה מהליכי יחידים שם המינוי נעשה באמצעות הממונה על הליכי חדלות פירעון מתוך מאגר נאמנים, בהליכי תאגידים המינוי הוא שיפוטי במובהק ונעשה בהחלטה של בית המשפט אך מתוך מאגר הנאמנים לתאגידים שנבחר במקביל לרשימת הנאמנים ליחידים.
בעת המינוי רשאי בית המשפט לשקול את עמדת הממונה, את עמדת הנושים המרכזיים ואת מורכבות התאגיד, אך ההכרעה הסופית נתונה לשיקול דעתו.
בתאגידים גדולים או מורכבים נהוג למנות נאמן בעל ניסיון מוכח בניהול חברות ובהליכי שיקום או פירוק רחבי היקף, ולעיתים אף למנות יותר מנאמן אחד במשותף.
הבדל נוסף נוגע להיקף הסמכויות בפועל.
נאמן לתאגיד עשוי לקבל סמכויות ניהול רחבות הכוללות החלפת הנהלת החברה, הפעלת העסק כעסק חי, התקשרות בחוזים חדשים וניהול הליכים משפטיים בשם התאגיד.
לעומת זאת, נאמן ליחיד אינו מנהל פעילות עסקית תאגידית רחבה, ותפקידו מתמקד במיפוי נכסים, בירור תביעות חוב ופיקוח על תוכנית פירעון.
למרות הבדלים אלה, בשני המקרים הנאמן חב חובת אמון וזהירות כלפי כלל הנושים ופועל תחת פיקוח הערכאה הממנה ובפיקוח הממונה על הליכי חדלות פירעון.
הדיון בבית המשפט ותפקיד הנאמן
הליכי חדלות פירעון של תאגידים ושל יחידים שחובותיהם עולים על התקרה הקבועה בחוק מתנהלים בבית המשפט.
הסמכות העניינית נתונה לבית המשפט השלום בהתאם להוראות החוק, התיקים מתנהלים במחלקות ייעודיות לחדלות פירעון.
הנאמן משמש כזרוע ביצועית של ההליך ומגיש לבית המשפט דוחות תקופתיים, בקשות לאישור פעולות מהותיות, עמדות באשר לתביעות חוב והמלצות לעניין תוכנית פירעון או פירוק.
פעולות מהותיות, כגון מכירת נכסים משמעותיים, ניהול תביעות מורכבות או אישור הסדרים עם נושים, טעונות אישור בית המשפט.
במהלך הדיונים מציג הנאמן את ממצאיו באשר למצב הכלכלי של החייב, עמדתו ביחס לתביעות חוב שבמחלוקת והמלצותיו באשר לאופן המשך ההליך.
בית המשפט מפעיל פיקוח שיפוטי על פעולות הנאמן, רשאי לאשרן, לשנותן או להורות על תיקון ליקויים, ובמקרים חריגים אף להחליף את הנאמן.
ההליך בבית המשפט מאופיין במסגרת שיפוטית מלאה, לרוב בתיקים מורכבים או עתירי היקף, ובפיקוח הדוק יותר על מהלכי הנאמן ביחס להליכים המתנהלים בפני רשם ההוצאה לפועל.
הכרעת תביעות חוב בידי הנאמן
אחת הסמכויות המרכזיות של הנאמן בהליכי חדלות פירעון של יחידים היא בירור והכרעה בתביעות חוב המוגשות על ידי הנושים.
שלב זה מהווה נדבך מהותי בהליך, שכן הוא קובע את מצבת הנשייה, את סיווג החובות ואת אופן חלוקת קופת הנשייה בין הנושים.
הסמכות מעוגנת בהוראות החוק, והיא נושאת אופי מעין שיפוטי, אף שאינה הכרעה שיפוטית במובנה המלא.
עם מתן צו לפתיחת הליכים מזמין הממונה את הנושים להגיש תביעות חוב במועד הקבוע בדין.
כל תביעה נדרשת להיות מפורטת ומגובה במסמכים התומכים בקיומו של החוב ובשיעורו.
לאחר קבלת התביעות בוחן הנאמן כל תביעה לגופה, רשאי לדרוש השלמת מסמכים והבהרות, ולעיתים אף מבקש את תגובת החייב או מקיים בירור נוסף לצורך גיבוש החלטה מבוססת.
במסגרת ההכרעה נדרש הנאמן להכריע אם החוב קיים לפי הדין המהותי, מהו שיעורו המדויק, ומהו סיווגו במסגרת סדרי הקדימה הקבועים בחוק, כגון נושה מובטח, נושה בדין קדימה או נושה רגיל.
לסיווג זה השלכה ישירה על שיעור הדיבידנד שיקבל כל נושה, ועל כן להחלטת הנאמן משמעות כלכלית מהותית.
הפעלת שיקול הדעת בהכרעה מחייבת איזון בין יעילות ההליך לבין שמירה על זכויות דיוניות ומהותיות של הנושים.
הנאמן פועל לטובת כלל ציבור הנושים, ואינו מייצג אינטרס פרטי של מי מהם.
החלטתו חייבת להיות מנומקת ולהתבסס על תשתית עובדתית ומשפטית מספקת.
על הכרעת הנאמן ניתן להשיג בפני הערכאה המוסמכת, אשר מפעילה ביקורת שיפוטית על סבירות ההחלטה ועל תקינות ההליך.
במקרים מסוימים מאפשר החוק לסטות מהכלל של בדיקה פרטנית של תביעות חוב.
כאשר היקף נכסי החייב מצומצם או כאשר ברור כי לא צפויה חלוקה לנושים, רשאי הנאמן, באישור הערכאה המוסמכת, לבקש פטור מבדיקת תביעות החוב כולן או חלקן.
אפשרות זו נועדה לייעל את ההליך ולמנוע הוצאות מיותרות, תוך שמירה על עקרונות היסוד של ההליך ועל זכותם של נושים לפנות לערכאה במקרה הצורך.
שלב הכרעת תביעות החוב מהווה בסיס לגיבוש רשימת הנשייה הסופית, אשר עליה נשענת תוכנית הפירעון וחלוקת הכספים בהליך, והוא משקף את תפקידו המרכזי של הנאמן בהבטחת שוויון והגינות בין הנושים.
במסגרת הליכי חדלות פירעון של יחידים מוסמך הנאמן לבצע בדיקה של החייב, שהיא המונח העדכני והפורמלי שנקבע בחוק במקום המונח הישן "חקירה".
הבדיקה נועדה לברר את מצבו הכלכלי של החייב, נסיבות הסתבכותו, היקף נכסיו והתחייבויותיו, וכן את מידת תום ליבו ושיתוף הפעולה שלו עם ההליך.
סמכות הבדיקה מעוגנת בהוראות החוק המעניקות לנאמן סמכות לדרוש מן החייב מידע ומסמכים, לזמנו להתייצבות, ולבחון כל נתון רלוונטי לצורך ניהול ההליך.
במסגרת הבדיקה רשאי הנאמן לדרוש דוחות בנקאיים, מסמכי הכנסה, חוזים, פירוט עסקאות שבוצעו טרם פתיחת ההליך ומידע על נכסים שהועברו לצדדים שלישיים.
בנוסף רשאי הנאמן לזמן לחקירה גם גורמים אחרים המחזיקים במידע רלוונטי, ככל שהדבר נדרש לצורך בירור מצבת הנכסים והחובות.
הבדיקה משמשת כלי מרכזי בגיבוש עמדת הנאמן באשר להמשך ההליך.
ממצאיה עשויים להשפיע על קביעת תוכנית פירעון, על הגשת בקשות לביטול הענקות או העדפת נושים, ואף על בקשה לביטול ההליך במקרים של חוסר תום לב או אי שיתוף פעולה.
החייב מחויב לשתף פעולה עם הנאמן, למסור מידע מלא ומדויק ולהתייצב לבדיקה במועד שנקבע.
הפרת חובות אלה עשויה להביא לנקיטת צעדים דיוניים ואף לסנקציות הקבועות בחוק.
המעבר מהמונח "חקירה" למונח "בדיקה" משקף את התפיסה השיקומית של החוק החדש, המדגישה את תכלית ההליך כהליך כלכלי-שיקומי ולא כהליך עונשי.
יחד עם זאת, היקף הסמכויות המוקנות לנאמן לצורך בירור העובדות נותר רחב, והוא מהווה אמצעי מרכזי להבטחת שקיפות, אמון ותקינות בהליך חדלות הפירעון.
הפיקוח על נאמנים מופעל על ידי הממונה על הליכי חדלות פירעון במשרד המשפטים.
לממונה סמכות לדרוש דיווחים, לבצע ביקורות ואף להביא להדחת נאמן במקרים מתאימים.
הפיקוח על הנאמנים מתבצע במחלקה ייעודית בממונה, מנהלת היחידה להנחיה ופיקוח על נאמנים היא עוה"ד נילי לבנת,
בהתאם לתקנות חדלות פירעון ושיקום כלכלי (כללים לעניין גיבוש רשימת נאמנים), תשע"ט-2019, פועלת ועדה מקצועית לצורך גיבוש רשימת הנאמנים שמהם מתבצעים מינויים בהליכי חדלות פירעון.
הוועדה פועלת במסגרת הממונה על הליכי חדלות פירעון במשרד המשפטים, ותפקידה לבחון מועמדים להיכללות במאגר הנאמנים ולהמליץ על צירופם או גריעתם.
הרכב הוועדה נקבע בתקנות וכולל את הממונה על הליכי חדלות פירעון כיום הוא אשר אנגלמן או מי מטעמו, נציג ההוצאה לפועל, נציג הסיוע המשפטי, שופט בדימוס המתמנה על ידי שר המשפטים, נציג לשכת עורכי הדין ונציג לשכת רואי החשבון.
הרכב זה נועד לשלב בין היבט רגולטורי-ממשלתי, היבט שיפוטי והיבט מקצועי-מעשי מתחומי המשפט והחשבונאות.
הוועדה בוחנת את עמידת המועמד בתנאי הסף שנקבעו בתקנות, ובכלל זה השכלה ורישיון מקצועי, ניסיון מוכח בתחום חדלות פירעון, היקף טיפול קודם בתיקים רלוונטיים, היעדר הרשעות משמעתיות או פליליות רלוונטיות, והיעדר ניגוד עניינים.
החלטות הוועדה מהוות בסיס לניהול רשימת הנאמנים שממנה מבוצעים מינויים בפועל בהליכי חדלות פירעון בבתי המשפט ובפני רשם ההוצאה לפועל.
בהתאם לחוק חדלות פירעון, הליכי חדלות פירעון של יחידים שחובותיהם נמוכים מן התקרה הקבועה בחוק מתנהלים בפני רשם ההוצאה לפועל ולא בפני בית המשפט.
עם מתן צו לפתיחת הליכים מתמנה נאמן באמצעות הממונה על הליכי חדלות פירעון, והוא מנהל את נכסי החייב, בודק תביעות חוב ומפקח על יישום תוכנית הפירעון.
ההבדל המרכזי לעומת הליך המתנהל בבית המשפט נעוץ בזהות הערכאה המפקחת ובאופי הדיון: בהליך בפני רשם ההוצאה לפועל מדובר במסגרת מנהלית-שיפוטית מצומצמת וייעודית ליחידים בהיקפי חוב נמוכים, בעוד שבהליך בבית המשפט מדובר בהליך שיפוטי מלא, לרוב בתיקים מורכבים יותר או בתאגידים.
עם זאת, סמכויותיו המהותיות של הנאמן בניהול הנכסים ובבירור תביעות החוב נגזרות מן החוק והן דומות בשתי המסגרות, והנאמן פועל תחת פיקוח הממונה ובכפוף להחלטות הערכאה המוסמכת.
להלן פרק משלים, כתוב ברצף ובסגנון אנציקלופדי, לשילוב בתוך הערך:
אחריות הנאמן לשיקום כלכלי ותוכנית להתנהלות כלכלית
אחד מיעדיו המרכזיים של חוק חדלות פירעון ושיקום כלכלי, הוא שיקומו הכלכלי של החייב היחיד, ולנאמן תפקיד משמעותי בקידום מטרה זו.
מעבר לניהול נכסי החייב ולבירור תביעות החוב, הנאמן פועל לגיבוש תוכנית פירעון ריאלית, המותאמת ליכולתו הכלכלית של היחיד ולפוטנציאל השתכרותו, וזאת במטרה לאפשר לו לפתוח דף חדש בתום ההליך.
במסגרת אחריותו בוחן הנאמן את מצבו התעסוקתי של החייב, את היקף הכנסותיו, את מבנה הוצאותיו ואת אפשרויות הגדלת הכנסה או צמצום הוצאות.
ממצאי הבדיקה משמשים בסיס להמלצות בדבר גובה התשלומים החודשיים ומשך תוכנית הפירעון.
הנאמן מפקח על עמידת היחיד בתוכנית ומדווח לערכאה המוסמכת על שינויים מהותיים בנסיבות.
בנוסף, החוק והנחיות הממונה מאפשרים לשלב בהליך רכיבים של הדרכה כלכלית.
במסגרת זו על היחיד להשתתף בתוכנית ללימוד התנהלות כלכלית נכונה, שמטרתה הקניית כלים לניהול תקציב, תכנון הוצאות, הבנת אשראי וחובות ומניעת הסתבכות כלכלית חוזרת.
השתתפות בתוכנית זו עשויה להילקח בחשבון במסגרת בחינת תום ליבו של החייב והערכת סיכויי שיקומו.
שילוב מרכיב השיקום בהליך מדגיש את המעבר מתפיסה עונשית לתפיסה שיקומית בדיני חדלות פירעון, ומרחיב את תפקיד הנאמן מעבר לניהול נכסים גרידא אל תחום הליווי והפיקוח על שיקומו הכלכלי של היחיד.
שכר טרחת הנאמן בהליכי חדלות פירעון מוסדר בחוק ובתקנות שהותקנו מכוחו, ובפרט בתקנות חדלות פירעון ושיקום כלכלי (שכר טרחה), תשע"ט-2019. השכר נקבע בהתאם לאופי ההליך, היקף הפעילות שביצע הנאמן, מורכבות התיק והתועלת שהביאה פעילותו לקופת הנשייה.
בהליכי יחידים מבוסס שכר הטרחה בדרך כלל על אחוזים מן הסכומים שנגבו בפועל או חולקו לנושים, ולעיתים על רכיב נוסף בגין פעולות מיוחדות או מאמץ חריג.
בהליכי תאגידים עשוי השכר להיקבע לפי מנגנון מדורג, הכולל שיעור מהתקבולים שנכנסו לקופת הנשייה, וכן רכיב נוסף בגין ניהול עסק פעיל, ניהול הליכים משפטיים מורכבים או גיבוש הסדר חוב.
קביעת שכר הטרחה טעונה אישור של הערכאה הממנה, בין אם מדובר בבית המשפט ובין אם ברשם ההוצאה לפועל או בגורם המוסמך במסגרת הליך מנהלי.
הערכאה בוחנת את סבירות השכר, את היקף הפעולות שבוצעו ואת תרומתן להליך.
במקרים בהם נמצא כי הנאמן לא מילא את תפקידו כראוי או כי ההליך התנהל באופן בלתי יעיל, רשאית הערכאה להפחית את שכרו.
הפסיקה הדגישה כי שכר טרחת הנאמן צריך לאזן בין הצורך לתגמל בעל תפקיד מקצועי על עבודתו ועל האחריות המוטלת עליו, לבין החובה לשמור על אינטרס הנושים ולהימנע מפגיעה בלתי מוצדקת בקופת הנשייה.
שכר הטרחה משולם מתוך נכסי החייב ומהווה הוצאה של קופת הנשייה, ולפיכך יש לו השפעה ישירה על שיעור הדיבידנד שיקבלו הנושים.
במקרים חריגים, כאשר קופת הנשייה דלה או כאשר לא נגבו כספים משמעותיים, רשאית הערכאה לקבוע שכר מינימלי או לקבוע כי השכר ייגזר ממנגנון חלופי שנקבע בתקנות.
בכך מבקש הדין להבטיח כי גם בתיקים קטנים יוכלו נאמנים לפעול באופן מקצועי, מבלי לפגוע יתר על המידה בזכויות הנושים.
נאן גולדין היא צלמת יהודייה-אמריקאית הידועה בזכות התיעוד האינטימי של הקהילה הלהטב"קית, סביבתה הקרובה, ידוענים ואנשי ציבור.
גולדין נולדה בוושינגטון די סי וגדלה בלקסינגטון, מסצ'וסטס (פרבר של בוסטון) למשפחה יהודית מהמעמד הבינוני, אביה עבד ככלכלן ברשות התקשורת האמריקאית.
אחותה, ברברה, התאבדה כשגולדין הייתה בת 11, והאירוע גרם לזעזוע קשה בחייה.
היא עזבה את הבית ואת בית הספר התיכון בלקסינגטון ועברה ללינקולן מסצ'וסטס שם גרה אצל משפחת אומנה ולמדה בבית ספר דמוקרטי קהילתי.
בבית הספר היא התוודעה לראשונה לצילום במצלמת פולארויד.
בהמשך היא הצטרפה לקבוצת צעירים שהיו מעורבים באלימות, סמים ומין.
התערוכה הראשונה של עבודותיה התקיימה בבוסטון בשנת 1973, כשהיא בת 20 בלבד, והציגה תיעוד של הקהילה ההומוסקסואלית, והטרנסג'נדרית בעיר, שאליהם נחשפה בזכות קשריה עם הצלם דוד ארמסטרונג.
באותה תקופה היא חיה עם קהילת הדראג קווינז בעיר צילמה ותיעדה אותה.
"הקוויניז [המלכות] נלחמו שאצלם אותן וקרעו את הצילומים ששנאו".
בצילומיה את הדרג קווין, גולדין ביקשה להציג אותן כי כמגדר שלישי.
בשנת 1977 סיימה גולדין את לימודיה בבית הספר שליד המוזיאון לאמנות בבוסטון ובאוניברסיטת טופטס (Tufts University).
באותה התקופה היא החלה להשתמש בהדפסי סיבאכרום בהירים (הדפסות סרטי צילום על בסיס פוליסטר).
גולדין עברה לעיר ניו יורק והחלה מתעדת את סצנת מוזיקת הפאנק והגל החדש ואת תרבות הסמים בעיר.
צילומיה מאותן שנים (1980-1986), כונסו בספר בשם "The Ballad of Sexual Dependency", כשם אחד משיריו של ברטולט ברכט מן המחזה "אופרה בגרוש".
צילומיה הקרינו אסתטיקה של "סנפ שוט" (snapshot), כלומר צילום מהיר, הנראה על פי רוב כבעל קומפוזיציה אקראית ומצולם ללא אמצעי תאורה מיוחדים.
הצילומים הכילו נושאים בעלי אופי אגרסיבי ובהם שימוש בסמים, אלימות ומיניות בוטה אך הוצגו בצורה מפתה על ידי שימוש מודגש בצבע ובאסתטיקה אשר כונתה "הרואין שיק" (heroin chic).
לעיתים הוצגו עבודותיה של גולדין כמצגת שקופיות.
התצוגה הידועה ביותר במדיום זה הכילה 800 שקופיות אשר הוצגו במשך של כ-45 דקות.
בהקדמה לספר היא כתבה שהספר הוא יומן אישי שהיא מאפשרת לאנשים לקרוא על ה"שבט" שלה.
בסוף שנות התשעים, רוב חבריה ומושאי הצילום נפטרו ממנות יתר של סמים או מאיידס.
גולדין עצמה נכנסה למוסד גמילה ב-1988. היא המשיכה לתעד את חייה בגילוי לב כולל את חוויית האשפוז.
צילומיה של גולדין מכורים לסמים הציגו אותם, לכאורה, באור חיובי.
חלק מהמבקרים האשימו אותה שהיא הופכת את השימוש בהרואין לזוהר, ושהשפיעה על סגנון הגרארג' באופנה שהפך מאוחר יותר לפופולרי מגזיני אופנה.
ב־1992 העורך של מגזין אומנות יפני (déjà-vu) הזמין את גולדין לטוקיו להיפגש עם הצלם היפני ארקאי (Nobuyoshi Araki).
יחד הם תיעדו את תרבות הנוער ביפן ויצרו מבט ייחודי על אינטימיות, מיניות ויופי.
הצילומים כונסו לספר Tokyo Love: Spring 1994. במהלך השנים, צילומיה נעו מייצוגים של נעורים הרסניים להורות וביתיות וצילומי נוף המשוחחים עם יצירות של ציירים רומנטיקנים גרמנים, למשל קספר דויד פרידריך.
צילומיה לוכדים את עושר בטבע ומייצרים דמויים כמו תלת־ממדים.
גולדין צלמה נוף מאז שנות השבעים אך חשפה אותם רק בשנות האלפיים.
ב־2014 גולדין פרסמה ספר ותערוכה "עדן ואחריו" ("Eden & After") שהציגה צילומי ילדים שתיעדה במשך 35 שנה.
רוב המצולמים הם ילדים של קרובי משפחתה וחברים.
בצילומיה היא ניסתה לתפוס את השמחה והעוצמה שבילדות וכן את אובדן של חופש עם ההתבגרות.
הספר עוסק גם ביחסי הורים ילדים ומגדר אצל ילדים.
ב-2024 ערכה תערוכה בברלין, העוסקת בביקורת חריפה על מדינת ישראל ועל מדיניות גרמניה בנושא הקונפליקט במזרח התיכון.
ארצות הברית, מדליית אדוארד מקדואל ב־2012
רטרוספקטיבה של עבודותיה התקיימה במוזיאון ויטני לאמנות אמריקאית בשנת 1996 וכן הוצגה בברלין, אמסטרדם, שווייץ ופראג
רטרוספקטיבה של עבודתה התקיימה במרכז פומפידו בשנת 2002 וכן הוצגה בלונדון, מדריד, פורטו פורטוגל, טורינו וורשה
נאמני הר הבית וארץ ישראל היא תנועה שהוקמה בשנת 1967, בעקבות איחוד ירושלים במלחמת ששת הימים.
מטרותיה העיקריות הן הקמתו של בית המקדש השלישי על הר הבית וחידוש ריבונותו של עם ישראל על כל שטחי ארץ ישראל ההיסטורית.
באופן מעשי מתרכזת עיקר פעילותה של התנועה בדרישה לאפשר ליהודים כניסה להר הבית ולהביא לפתיחתו המלאה לתפילת רבים יהודית.
בשנת 1968 עתרה לבג"ץ נגד האיסור להתפלל בהר הבית.
מנהיג התנועה מאז הקמתה היה גרשון סלומון.
בין מייסדיה נמנית אסתר אבוטבול.
התנועה מורכבת מגרעין קטן של פעילים, ויש לה תומכים בקרב יהדות העולם כמו גם נוצרים אוונגליסטים, בעיקר בארצות הברית.
התנועה נוהגת לקיים הפגנות בימי מועד שונים, בהם פסח, סוכות, חנוכה , יום העצמאות, יום ירושלים ותשעה באב.
ב-1990 עמדה התנועה בלב ההתרחשויות שהובילו למהומות הר הבית, לאחר שהודיעה על כוונתה להניח אבן פינה לבית המקדש השלישי בירושלים העתיקה.
מאז במשך שנים רבות אסרה משטרת ישראל על סלומון להיכנס לשטח הר הבית.
בשנת 2019 התירה המשטרה לסלומון לעלות להר.
כל הפוסקים החרדים החשובים, מתנגדים לעליית יהודים להר הבית.
בהתאם להשקפה זו, בעיתונות החרדית התפרסמו גינויים רבים לפעילותם של "נאמני הר הבית".
לדוגמה, במאמר המערכת של העיתון "יתד נאמן" מ-7 באוגוסט 1995 נכתב: "הקבוצה המתקראת 'נאמני הר-הבית' אינה שואפת לעלות למקום מטעמים של אהבת הקודש כי אם מנימוקים 'לאומיים' נעדרי אמונה יהודית.
את כל פורקנם היהודי כביכול הם מוציאים בניסיונות נפל לעלות למקום הקדוש, כאשר 'הקפדתם' על שאר המצוות מפוקפקת למדי." גם הרב שמואל רבינוביץ, רב הכותל, הביע ביקורת חריפה על פעילות התנועה.
הוא אמר: "זו תנועה הפועלת בניגוד להלכה.
רוב מנין ובניין של רבני ישראל מכל החוגים והעדות הזהירו מפני עליה להר הבית ותנועה זו פועלת נגד פסק הלכה זו.
פעילותה אינה תורמת במאומה לקודשי ישראל ולביאת משיח צדקינו.
אדרבה, היא יוצרת מתחים מיותרים שהשפעתן הרסנית ופוגעת בקדושת הר הבית ובכותל המערבי."
בשנת 2015, לאחר רצח ישעיהו קרישבסקי בירושלים, פיזרו קבוצות חרדיות מנשרים המטילים על "נאמני הר הבית" את האחריות לגל הפיגועים, מכיוון שלטענתם הם "מתגרים בערבים".
גם נשיא ישיבת הר המור, הרב צבי ישראל טאו, אמר דברים דומים.
נָאנְגִ'ינְג (או נאנקינג; ; בפין-יין: Nánjīng; מילולית: "הבירה הדרומית") היא עיר נמל תת-מחוזית ובירת מחוז ג'יאנגסו שבמזרח הרפובליקה העממית של סין.
על פי מפקד האוכלוסין משנת 2020, התגוררו בתת-המחוז העירוני כ-9.31 מיליון תושבים.
העיר נחשבת כעיר השלישית בחשיבותה בסין, ושימשה כבירתה תחת שש שושלות, כולל בתקופת הרפובליקה הסינית של צ'יאנג קאי שק.
בעיר נמצא המאוזוליאום של סון יאט-סן.
המגדל של מרכז הפיננסים נאנג'ינג, מגדל דְזְה-פֶֿנְג, הוא גורד השחקים ה-22 בגובהו בעולם, נכון לשנת 2022.
בעיר פועל , ה הגדול ביותר בעולם.
תת-המחוז העירוני נאנג'ינג משתרע על פני 6,590 קמ"ר בדרום-מערב מחוז ג'יאנגסו וגובל בנציבויות העירוניות יָאנְגְג'וֹאוּ, ו ממזרח ובמחוז אנחווי משאר הכיוונים.
העיר שוכנת בלב אזור הניקוז של החלקים התחתונים של נהר היאנגצה, ובאזור , אחד האזורים הכלכליים הגדולים ביותר של סין.
העיר מרוחקת כ-270 ק"מ צפון-מערבית לעיר שאנגחאי.
תת-המחוז העירוני נאנג'ינג מחולק לאחד עשר רבעים:
לנאנג'ינג ברית ערים תאומות עם הערים:
נאן (בהינדי: नान, באורדו نان) הוא סוג של לחם שנפוץ בהודו ובשכנותיה שצורתו שטוחה ועגולה.
לחם זה דומה לפיתה גדולה ורכה.
בצק הנאן עשוי מקמח חיטה ואופים אותו בטנדורי.
במקרים רבים מוסיפים לו תוספות כגון שומשום, שום או מילוי של בשר, ירקות או גבינה.
את הנאן אופים מקמח חיטה, לרוב קמח לבן, מעט יוגורט ושמרים.
הנאן מהווה תוספת לארוחה ולעיתים מהווה את הארוחה כולה.
נאמני תורה ועבודה היא תנועה אורתודוקסית-מודרנית ציונית שמטרתה המוצהרת היא קידום תפיסת "תורה ועבודה" וערכי יהדות ליברלית, ציונית ומוסרית בציבור הדתי ובחברה הישראלית.
שם התנועה נגזר מהסיסמה "תורה ועבודה", שליוותה את תנועת בני עקיבא מראשית דרכה.
התנועה הוקמה בשנת 1978 על ידי קבוצת אישים בראשות ד"ר יחזקאל כהן, אשר לדבריהם חשו כי החברה הדתית מקצינה ומתחרדת.
מגמתם המוצהרת של המייסדים הייתה להקים תנועה רעיונית חברתית שתקדם סדר יום ליברלי החוזר לערכים הקלאסיים של ציונות דתית.